Rait Pärg vaatas igatseval pilgul kauges kaares ringi, et näha kas mõni mööduja veel skulptuuride juures peatuks. Tema arvates peaks toimuval olema suurem ajakirjanduse tähelepanu ja inimesed võiksid julgemalt tulla lähemalt tegevust uurima. Skulptuuripäevad pole mõeldud ainult kuuele skulptorile, kes viiel päeval palehigis ainult selleks tööd teevad, et viimasel päeval anda töö viivuks vaatama tulnud piltnikele pildistada ja arvustajatele arvustada. Skulptuuripäevad võimaldavad enamat, selgitas Rait  Pärg, kelle arvates võiksid inimesed saada kogu loomeprotsessi toimumisest samasuguse elamuse nagu näiteks kontserdil muusikuid kuulates.